Ds. Fanie Schoonees, wat ’n lang pad saam met dié egpaar gestap het, sê hulle het diep spore in die kerklike lewe in die Vrystaat en die kerk in die algemeen getrap.
Sy het dr. Piet – destyds ’n teologie-student – daar ontmoet en ná hul troue is hulle in 1961 na Johannesburg waar hy sy eerste beroep in Irene aanvaar het.
Daarna was hulle predikants­paar van die NG kerk Vrede-Wes. Dr. Piet was ook ’n predikant by die NG kerk Hugenote, en vir jare ’n predikant in die sinodale diens.